CELEX: 62008CJ0232
Language: da
Date: 2009-10-15
Title: Domstolens Dom (Syvende Afdeling) af 15. oktober  2009. # Kommissionen for De Europæiske Fællesskaber mod Kongeriget Nederlandene. # Traktatbrud - forordning (EF) nr. 850/1998 - artikel 29, stk. 2 - restriktioner for fiskeriet efter rødspætte - fiskerfartøjers maksimale maskineffekt - forordning (EØF) nr. 2847/93 - artikel 2, stk. 1 - forordning (EF) nr. 2371/2002 - artikel 23 - kontrol og gennemførelse af reglerne. # Sag C-232/08.

Domstolens dom (Syvende Afdeling) af 15. oktober 2009 – Kommissionen mod Nederlandene
      (Sag C-232/08)
      »Traktatbrud – forordning (EF) nr. 850/1998 – artikel 29, stk. 2 – restriktioner for fiskeriet efter rødspætte – fiskerfartøjers maksimale maskineffekt – forordning (EØF) nr. 2847/93 – artikel 2, stk. 1 – forordning (EF) nr. 2371/2002 – artikel 23 – kontrol og gennemførelse af reglerne«
      Fiskeri – bevarelse af havets ressourcer – tekniske bevarelsesforanstaltninger – restriktioner for fiskeriet efter rødspætte (Rådets forordning (EØF) nr. 2847/93, art. 2, stk. 1, nr. 850/98, art. 29, stk. 2,
         og nr. 2371/2002, art. 23) (jf. præmis 41-54)
      
      Angående
      
         
               Traktatbrud – tilsidesættelse af artikel 29, stk. 2, i Rådets forordning (EF) nr. 850/98 af 30. marts 1998 om bevarelse af
                  fiskeressourcerne gennem tekniske foranstaltninger til beskyttelse af unge marine organismer, artikel 23 i Rådets forordning
                  (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik
                  og artikel 2, stk. 1, i Rådets forordning (EØF) nr. 2847/93 af 12. oktober 1993 om indførelse af en kontrolordning under den
                  fælles fiskeripolitik – rødspættefiskeri – inspektion af og kontrol med fiskerfartøjer og deres virksomhed – medlemsstaternes
                  ansvar.
               
            Konklusion
      1)         Kongeriget Nederlandene har tilsidesat sine forpligtelser i henhold til artikel 23 i Rådets forordning (EF) nr. 2371/2002
         af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik og i henhold
         til artikel 2, stk. 1, i Rådets forordning (EØF) nr. 2847/93 af 12. oktober 1993 om indførelse af en kontrolordning under
         den fælles fiskeripolitik, som ændret ved Rådets forordning (EF) nr. 768/2005 af 26. april 2005, idet det tillader, at fiskerfartøjer
         har en maskineffekt, som overstiger den, der er tilladt i henhold til artikel 29, stk. 2, i Rådets forordning (EF) nr. 850/98
         af 30. marts 1998 om bevarelse af fiskeressourcerne gennem tekniske foranstaltninger til beskyttelse af unge marine organismer,
         som ændret ved Rådets forordning (EF) nr. 2166/2005 af 20. december 2005.
      
      2)         Kongeriget Nederlandene betaler sagens omkostninger.